AirAsia-vliegtuig vermoedelik op seebodem – praag.co.za — 20 jaar jonk!
Die lugredery het verklaar dat hy alle pogings steun om die vliegtuig te vind en sy volle samewerking bied.
Die lugredery het bevestiging ontvang van die Nasionale Soek- en Reddingsagentskap van die Republiek van Indonesië (Basarnas) dat ŉ internasionale opsporings- en reddingspoging van Indonesië, Singapoer en Maleisië geloods is.
AirAsia het intussen ŉ regstelling uitgereik oor die nasionaliteit van die passasiers en bemanning aan boord van vlug QZ8501. Een van die passasiers is van die Verenigde Koninkryk, een van Singapoer, een van Maleisië, drie van Suid-Korea, en 149 van Indonesië. Een van die bemanningslede is van Frankryk en ses van Indonesië.
Die vliegtuig is ŉ Airbus A320-200 met die registrasienommer PK-AXC. Dit het soek geraak nadat die kaptein, wat oor 20 537 vlugure se ervaring beskik, versoek het om die vlugroete weens gure weersomstandighede aan te pas.
Skrywer praagGepubliseer op 29 Desember 2014 Kategorieë Internasionale nuus, NuusSleutelwoord AirAsia, soektog, vliegtuig, vlug QZ8501
Vorige Vorige artikel: Amerika speel ‘n gevaarlike spel
Volgende Volgende artikel: Nkandla se eerste sondebok behou werk